সুপার ডান্সার

সুপার ডান্সার হচ্ছে একটি ভারতীয় হিন্দি শিশুতোষ নৃত্য আপাতবাস্তব টেলিভিশন অনুষ্ঠান, যেটি সনি এন্টারটেইনমেন্ট টেলিভিশন এবং সনি এন্টারটেইনমেন্ট টেলিভিশন এশিয়ায় প্রচারিত হয়। এই অনুষ্ঠানের প্রথম মৌসুমের বিজয়ী দিতিয়া ভান্দে, দ্বিতীয় মৌসুমের বিজয়ী বিশাল শর্মা এবং তৃতীয় মৌসুমের বিজয়ী রূপসা বাটবিয়াল।"Super Dancer Chapter 2 : Bishal Sharma from Assam wins the show ," The GenX Times, 24 March 2018. এই অনুষ্ঠানটি রণজিৎ ঠাকুর এবং হেমন্ত রূপ্রেল তাদের প্রযোজনা প্রতিষ্ঠান ফ্রেম প্রোডাকশনের মাধ্যমে প্রযোজনা করেছেন।

ধারণা
সুপার ডান্সার – ডান্স কা কাল অনুষ্ঠানটি শিশুদের জন্য, যেখানে ভারতের ভবিষ্যৎ প্রজন্মের নৃত্যশিল্পীদের খোঁজা হয়ে থাকে। এই অনুষ্ঠানে অংশগ্রহণকারী শিশুদের বয়স ৪ থেকে ১৩ বছরের মধ্যে হতে হয়। তাদের মধ্যে নাচের '৩ডি' (3D) থাকা প্রয়োজন; যেগুলো হচ্ছে ইচ্ছা (Desire), শৃঙ্খলা (Discipline) এবং স্থির সংকল্প (Determination)। তবে তাদেরকে আগ্রহী নাচের শিক্ষার্থী হওয়া উচিত, যারা সমস্ত নাচের শৈলী এবং পরিস্থিতিতে খাপ খাইয়ে নিতে পারে এবং একটি অনন্য ব্যক্তিত্বের অধিকারী হয়ে এক অনুরাগী নৃত্যশিল্পী হতে পারবে। এই অনুষ্ঠানটি প্রতিটি বাচ্চাদের জন্য, যেখানে তারা তাদের প্রতিভা এবং নাচের দক্ষতা অর্জনের জন্য একটি আদর্শ সুযোগ পায়।

প্রাথমিক অডিশন এবং মেগা অডিশনের পরে, ১২ জন সুপার নৃত্যশিল্পী ডান্স কা কাল (নৃত্যের ভবিষ্যত) উপাধিতে অংশ নিতে নির্বাচন করা হয়। এই ১২ জনের প্রত্যেকেই একজন নৃত্য পরিকল্পনাকারের (সুপার গুরু) সাথে জুটি বাধে, যাদের মধ্যে অনন্য স্টাইল রয়েছে। এই সুপার গুরুরা উক্ত ১২ নৃত্যশিল্পীদের প্রশিক্ষণ দেওয়ার পাশাপাশি তাদেরকে অনন্য ব্যক্তিত্বের অধিকারী হতে সাহায্য করে। সুপার ডান্সাররা শনিবার এবং তাদের নৃত্য পরিকল্পনাকারদের সাথে রবিবারে নৃত্য পরিবেশন করে। তাদের নৃত্য দেখে প্রতি সপ্তাহে দর্শকরা ওয়েবসাইট বা সনি লিভ অ্যাপের মাধ্যমে ভোট দিয়ে থাকে। ভোটের সংখ্যার ওপর ভিত্তিতে করে প্রতি সপ্তাহে একজন প্রতিযোগীকে এই অনুষ্ঠান থেকে বাতিল বা নির্মূল করা হয়।

বিচারক
এই অনুষ্ঠানের প্রতিযোগীদের তিনজন বিচারক বিচার করে থাকেন। তারা হলেন:
 শিল্পা শেট্টি
 অনুরাগ বসু
 গীতা কাপুর

এরা প্রত্যেকে এপর্যন্ত সুপার ডান্সারের ৩টি মৌসুমেই বিচারকের দায়িত্ব পালন করেছেন।

তথ্যসূত্র

বহিঃসংযোগ



বিষয়শ্রেণী:২০১০-এর দশকের ভারতীয় টেলিভিশন ধারাবাহিক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:ভারতীয় নৃত্য টেলিভিশন অনুষ্ঠান
বিষয়শ্রেণী:ভারতীয় আপাতবাস্তব টেলিভিশন অনুষ্ঠান
বিষয়শ্রেণী:মুম্বইয়ে টেলিভিশন অনুষ্ঠানের মঞ্চ
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
বিষয়শ্রেণী:ফ্রেম প্রোডাকশনের অনুষ্ঠান